През 2001 издава дебютния си албум "PSY from the PSYcho World!", а синглите му "Bird" и "End" оглавяват музикалните класации в родината му. На следващата година издава втория си албум, озаглавен "Ssa 2". Той обаче е забранен за малолетни. Популярността на певеца нараства, когато той записва песента "Champion", посветена на Световното първенство по футбол в Япония и Южна Корея. Сингълът става част от третия му студиен албум "PSY 3".